محمد بديع (7 أغسطس 1943 ، المحلة الكبرى -) المرشد العام التامن لجماعة الاخوان المسلمين من 16 يناير 2010 لحد دلوقتى ، دكتور بيطرى و كان اعضاء مكتب إرشاد جماعة الإخوان المسلمين من سنة 1993 و عضو مكتب الإرشاد العالمى من سنة 2007 . اتحبس 3 مرات ، اول مرة كانت فى سنة 1965 مع سيد قطب ، و اتحكم عليه ب15 سنة ، قَضى منها 9 سنين و مرة 1998 ، 75 يوم ، و مرة 1999 اتحكم عليه خمس سنين ، قضى منها 3 سنين و طلع سنة 2003. انتخابته جامعة الاخوان المسلمين فى 16 يناير 2010 عشان يكون المرشد بعد مهدى عاكف ، اللى بقى اول واحد ياخد لقب المرشد السابق. انتخاب محمد بديع مرشد عام ، عمل مشاكل جوه جامعة الاخوان المسلمين من قبل الانتخابات و كانت بين تيارين جوه الاخوان ، تيار محافظ بيسيطر عليه خيرت الشاطر و محمد بديع و تيار بيتقال عليه اصلاحى ، استبعدوه من الانتخابات ، و اتسببت فى خروج قيادات فى الاخوان من مكتب الارشاد زى محمد حبيب النائب الاول للمرشد مهدى عاكف ، و عبد المنعم ابو الفتوح.